เรื่องร้องเรียน (ความปลอดภัย,สะพาน,ร้องเรียน) วันที่ 2023-08-03 08:10:58 — แขวงสวนหลวง เขตสวนหลวง จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660030367

ขอให้ซ่อมแซมสะพานข้ามคลองชำรุด บริเวณ สะพานข้ามคลองหัวหมาก ซอยพัฒนาการ 50 แขวงสวนหลวง เขตสวนหลวง กรุงเทพมหานคร จุดสังเกต เข้าซอยพัฒนาการ 50 ไประยะทางประมาณ 1 กิโลเมตร เนื่องจากในพื้นที่ดังกล่าวเป็นสะพานข้ามคลองฯ เป็นสะพานไม้ มีความกว้างประมาณ 1.5 เมตร ความยาวประมาณ 20 เมตร มีลักษณะเป็นพื้นไม้ที่ผุพัง และราวสะพานไม่แข็งแรง ซึ่งมีประชาชนจำนวนประมาณ 40 หลังคาเรือน ที่ใช้สะพานดังกล่าวในการเดินข้ามสัญจรไป-มาอยู่ ประสบปัญหามาเป็นระยะเวลาประมาณ 2-3 ปี เบื้องต้นผู้ร้องเคยแจ้งเรื่องไปยังสำนักงานเขตสวนหลวง กรุงเทพมหานคร ซึ่งมีเจ้าหน้าที่ฝ่ายโยธาเข้ามาดำเนินการซ่อมแซมสะพานแล้ว แต่ไม่ได้มาตรฐาน ทำให้สะพานก็กลับมาชำรุดอีกครั้ง ส่งผลให้ผู้ร้องและประชาชนที่ใช้สะพานดังกล่าวเกรงว่าจะเกิดความไม่ปลอดภัย และอุบัติเหตุเป็นอย่างมาก จึงประสงค์ให้หน่วยงานที่เกี่ยวข้องดำเนินการซ่อมแซมหรือปรับปรุงสะพานข้ามคลองให้เป็นสะพานปูนทั้งหมด (ตอม่อสะพาน พื้นสะพาน และราวสะพาน) เพื่อเป็นการบรรเทาความเดือดร้อน และอำนวยความสะดวกในการสัญจรต่อไป

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata